Усё можа родная зямля: накарміць сваім хлебам, напаіць са сваіх крыніц, здзівіць сваёй прыгажосцю. Вось толькі абараніць сябе не можа. Таму абарона роднай зямлі – абавязак тых, хто есь яе хлеб, п’е яе ваду, любуецца яе прыгажосцю. На працягу многіх стагоддзяў гэтая простая жыццёвая ісціна пацвярджалася не раз, асабліва ў лёсе славянскіх народаў, якія вялі ўвесь час барацьбу за свабоду, гонар і незалежнасць Радзімы.